અહીં આપણે આ ચોકમાં ઊભા છીએ. તેમને જે બુદ્ધિ, સુવિધા અને તક મળી છે એને ધ્યાનમાં લેતાં વિશ્વને આપણી પાસેથી અખૂટ અપેક્ષા રહે તે વાજબી છે. આજના યુગ પાસેથી જે અપેક્ષિત છે એના સંદર્ભે મારે દરેક સ્નાતકને ઊંડે સુધી પ્રસરેલી અસમાનતા જેવી એક ગહન સમસ્યા ઉપર કામ કરી એમાં તજજ્ઞ બનવા હૃદયપૂર્વક સલાહ આપું છું. એને જ તમારી કારકિર્દી બનાવો તો તો અદ્દભુત પણ એને માત્ર તાત્કાલિક પરિણામ મેળવવાની દિશા ન માનશો. અઠવાડિયાના થોડાક કલાક તમે માહિતી મેળવવા વિકસતા જતા ઈન્ટરનેટનો ઉપયોગ કરી શકો, તમારા રસના અન્ય સાથી શોધી કાઢો, વચ્ચે આવતા વિધ્નો સમજી લો અને એમાંથી માર્ગ કાઢતાં શીખો. અડચણોને અવરોધ ન બનવા દો. હૃદયપૂર્વક મંડી પડો. વિષમતા જેવા મોટા પ્રશ્નો હાથમાં લો. ખાતરી રાખજો કે એ તમારા જીવનનો મહાનતમ અનુભવ હશે.